Robòta przë przepisywanim tekstu sã zaczãła, za przetwòrzenié tekstu na dzysdniowi pisënk bierze sã terôczasny prozajik Artur Jabłońsczi. Dokôz mô titel Ùrwónô spiéwa – je ò dzejarzach, jaczi mielë sã zéńc i wprowadzëc w żëcé wiôldżi plan òdrodë kaszëbsczégò nôrodu, ten zamëszlënk równak przerwało wëbùchniãcé II Swiatowi Wòjnë – zdradzywô Jabłońsczi. Dokôz nié blós témiznã mô czãżką, le téż jãzëk. To mdze jedno z wëzwaniów, na jaczé më so delë całi rok – gôdô direchtór Mùzeùm Kaszëbskò-Pòmòrsczi Pismieniznë i Mùzyczi we Wejrowie Tomôsz Fópka. Pòwiesc mdze wëdónô w 2018 rokù.